Kenmerke van doeltreffende leiers (2) - www.bybelkennis.co.za
by Coen Slabber · Published 16/10/2015 · Updated 01/08/2015
The fault, dear Brutus, is not in our stars, but in ourselves – Shakespeare
Ons het gesien dat die eerste kenmerk van ‘n doeltreffende leier roeping is. Ons kyk nou na ander kenmerke.
‘n Doeltreffende leier moet kan kommunikeer
Goeie kommunikeerders word vertrou – mense glo in hulle. Alle hulpbronne – geld, prosedures, tegnologie, ens – depresieer en mettertyd word dit nutteloos. Menslike hulpbronne kan egter in waarde toeneem. Een van die sleuteltake van ‘n leier is om sy mense te ontwikkel. Die geheim van sukses is dat jy nie alles self kan doen nie. Die leier sien die groot prentjie, maar hy moet dit met ander deel. Hy moet hierdie groter prentjie in ‘n eenvoudige agenda met duidelike prioriteite oordra – iets wat mense maklik kan verstaan.
Hoe kan jy hierdie groter prentjie/visie oordra? Jy moet dit self duidelik kan sien. Jy kan nie iets oordra wat jy nie kan sien nie. Dan moet jy dit op so ‘n manier oordra dat mense dit kan verstaan. Jy moet dit ook voortdurend voor die mense plaas om hulle daaraan te herinner. Leiers moet in hulleself glo anders gaan ander ook nie in hulle glo nie.
‘n Doeltreffende leier hanteer probleme op ‘n kreatiewe manier
Almal kom voor probleme te staan. Die vermoë om kreatiewe oplossings te kry bepaal sukses of mislukking. Die Chinese simbool van krisis beteken gevaar, maar ook geleentheid Die geheim is om elke probleem as ‘n geleentheid vir verandering te sien. Adversity has the effect of eliciting talents which in prosperous circumstances would have lain dormant (Homeros).
Kreatiwiteit is ‘n talent wat dikwels nie deur mense wat nie die talent het, bewonder word nie. Hulle sien dikwels kreatiewe mense as onprakties.
Walt Disney was in Graad 5 toe die onderwyseres die klas vra om ‘n blomtuin te teken. Sy loop tussen die banke deur en ondersoek elke leerling se werk. Sy stop by Walt se lessenaar, want sy tekening was ongewoon.
Onderwyseres: “Walt, dit is nie reg nie. Blomme het tog nie gesigte nie.”
Vol vertroue antwoord die jong Walt: “Myne het.”
Hy gaan voort en voltooi sy skildery.
Blomme in Disneyland het steeds gesigte!
‘n Doeltreffende leier dra vrygewig by
The measure of a leader is not the number of people who serve him but the number of people he serves – John Maxwell.
Ware leiers het iets om te gee en hulle gee dit. Moenie sinies wees nie; moenie twyfel nie; moenie bang wees nie; moenie ongelowig wees nie. Groot leiers is groot gewers.
‘n Doeltreffende leier tree elke dag dieselfde op
Die oomblik as mense agterkom dat ons nie betroubaar is nie, is die oomblik wat hulle nie meer ons leierskap erken nie. The first key to greatness is to be in reality what we appear to be – Sokrates. Jesus waarsku ook teen sulke mense: Pas op vir die vals profete. Hulle kom na julle toe in skaapsklere, maar in werklikheid is hulle verskeurende wolwe (Matteus 7:15).
‘n Leier moet elke dag dieselfde wees op veral drie gebiede:
Mense – dit bou vertroue en sekerheid
Beginsels – dit gee rigting
Projekte – dit bou moraal
Die roeping om ‘n leier te wees, is ‘n uitdagende een. Die behoefte aan sterk leierskap is duidelik. Die prys van leierskap was nog nooit hoër nie. Die versoekings van leierskap was nog nooit groter nie. Aanvaar die uitdaging.
Leef eenvoudiger; gee vrygewiger
Laaste 7 Dae: 4,132
Laaste 30 Dae: 20,661
Laaste 365 Dae: 404,585